SET พลิกปิดลบ 1 จุด หลังไร้ปัจจัยใหม่หนุน แนะจับตาผลประชุม กนง.พรุ่งนี้!
SET พลิกปิดลบ 1 จุด หลังไร้ปัจจัยใหม่หนุน แนะจับตาผลประชุม กนง.พรุ่งนี้!
SET พลิกปิดลบ 1 จุด หลังไร้ปัจจัยใหม่หนุน แนะจับตาผลประชุม กนง.พรุ่งนี้!
17 ธ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,548.65 จุด ลบ 1.09 จุด หรือ 0.07% มูลค่าการซื้อขาย 5.96 หมื่นล้านบาท
10 หุ้นกดดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้แกว่งไซด์เวย์ออกด้านข้างในกรอบแคบ เนื่องจากยังไม่มีประเด็นบวกใหม่เข้ามา ขณะที่ปัจจัยการเมืองกดดันตลาดฯ และดูมีความเสี่ยงมากขึ้น ทำให้นักลงทุนต่างชาติยังขายอยู่ ซึ่งเมื่อวานนี้ต่างชาติก็ได้ทำ Short ในตลาดฟิวเจอร์สจำนวนมาก จึงคาดว่าช่วงสั้นต่างชาติยังคงขายอยู่
ด้านตลาดหุ้นในภูมิภาคเอเชียวันนี้ส่วนใหญ่จะเคลื่อนไหวในแดนบวกกัน โดยตลาดบ้านเราดูจะอ่อนแอกว่าตลาดในเอเชีย ขณะที่ตลาดในยุโรปเทรดบ่ายนี้ทรงตัวเคลื่อนไหวทั้งในแดนบวก-ลบสลับกัน หลังจากที่ผ่อนคลายเรื่องเจรจาการค้าระหว่างสหรัฐฯ และจีน ก็ไม่มีประเด็นใหม่หนุน
อย่างไรก็ดี พรุ่งนี้ (18 ธ.ค.) ให้ติดตามการประชุมคณะกรรมการนโยบายการเงิน (กนง.) ซึ่งตลาดฯคาดว่าจะคงอัตราดอกเบี้ยนโยบาย และก็ใกล้จะถึงช่วงวันหยุดระยะยาวตามเทศกาลด้วย
ส่วนแนวโน้มการลงทุนในวันพรุ่งนี้ (18 ธ.ค.) นายวีระวัฒน์ กล่าวว่า ตลาดฯคงจะแกว่งไซด์เวย์ พร้อมให้แนวรับ 1,545-1,530 จุด ส่วนแนวต้าน 1,555-1,560 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GULF มูลค่าการซื้อขาย 3,684.49 ล้านบาท ปิดที่ 157.00 บาท ลดลง 4.50 บาท
BBL มูลค่าการซื้อขาย 3,503.44 ล้านบาท ปิดที่ 156.00 บาท เพิ่มขึ้น 4.50 บาท
GPSC มูลค่าการซื้อขาย 2,370.73 ล้านบาท ปิดที่ 80.50 บาท ลดลง 1.75 บาท
CPALL มูลค่าการซื้อขาย 2,213.43 ล้านบาท ปิดที่ 73.50 บาท เพิ่มขึ้น 1.00 บาท
AOT  มูลค่าการซื้อขาย 1,859.72 ล้านบาท ปิดที่ 73.75 บาท ลดลง 0.50 บาท
ตลาดหุ้นเอเชีย
